Gras da uhelder he sez ez eus e Bengaluru un hin plijus hag ingal a-hed ar bloaz. Uhelañ gwrezverk bet enrollet a zo bet 38xa0°C hag an hini izelañ, 11xa0°C. Ral eo pa tisken ar gwrezverk dindan 12° C er goañv, ha ne bign ket en tu all da 38xa0°C en hañv. Glebañ mizvezhioù ar bloaz eo miz Eost da gentañ ha Gwengolo hag Here da choude. Kempouezet e vez alies tommder an hañv gant arneñv ha barradoù avel ur wech dre vare, a laka tredan da chom sachet ha douaroù da vezañ beuzet. Peurliesañ e ra glav darbardaez pe e-pad an noz. Ne ra ket diouzh ar mintin peurvuiañ. Ar muiañ a chlav zo bet e-korf un devezh a 24 eurvezh a oa bet dar 1añ a viz Here e 1997, pa oa bet kouezhet 180 mm a zour.